फिलहाल पुलिस ने चोरी हुए 120 कबूतरों में से 53 कबूतरों समेत उसके खरीदार व चोरी में शामिल तीन अपचारी बालकों को अरैस्ट कर लिया है. पत्रकार बातचीत में मामले का खुलासा करते हुए एएसपी दौलत राम पोर्ते ने बताया कि भैसासुर महादेव मंदिर के पास सुभाष नगर कसारीडीह निवासी रथीन्दर नाथ मैती उर्फ राजू बंगाली ने बद्मनाभपुर चौकी में दो दिन पहले 120 कबूतर, सोने की चेन व एक अंगूठी चोरी की रिपोर्ट लिखाई थी. चोरी किए गए सभी कबूतर विभिन्न प्रतियोगिता के लिए तैयार किए गए थे. ये भीषण गर्मी में भी आठ से नौ घंटे तक नियमित रूप से उड़ान भरने में सक्षम थे.